**PRIEŠGAISRINĖS ĮRANGOS TECHNINIO APTARNAVIMO IR**

**GAISRINĖS SAUGOS PREKIŲ**

**VIEŠOJO PIRKIMO–PARDAVIMO SUTARTIS**

2024 m. d. Nr.

Vilnius

Valstybės sienos apsaugos tarnyba prie Lietuvos Respublikos vidaus reikalų ministerijos (toliau – VSAT, Užsakovas), atstovaujama VSAT vado pavaduotojo Sauliaus Nekraševičiaus, veikiančio pagal Valstybės sienos apsaugos tarnybos prie Lietuvos Respublikos vidaus reikalų ministerijos nuostatus, patvirtinus Lietuvos Respublikos Vyriausybės 2001 m. vasario 22 d. nutarimu Nr. 194 ,,Dėl Valstybės sienos apsaugos tarnybos prie Lietuvos Respublikos vidaus reikalų ministerijos nuostatų patvirtinimo“ ir VSAT vado 2022 m. sausio 14 d. įsakymo Nr. 4-15 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos struktūrinių padalinių veiklos organizavimo” 3.1.4 papunktį, ir

VšĮ „Priešgaisrinių paslaugų garantas“ (toliau – Tiekėjas), atstovaujama direktoriaus Jono Lukošiaus, veikiančio pagal įmonės įstatus, toliau Užsakovas ir Tiekėjas kartu vadinami „Šalimis“ arba atskirai „Šalimi“, sudarėme šią darbų viešojo pirkimo–pardavimo sutartį, toliau vadinamą „Sutartimi“, ir susitarėme dėl toliau išvardintų sąlygų.

**I SKYRIUS**

**SUTARTIES OBJEKTAS**

1.1. Tiekėjas įsipareigojaSutartyje nustatyta tvarkateikti priešgaisrinės įrangos techninio aptarnavimo paslaugas (toliau – Paslaugos) ir tiekti gaisrinės saugos prekes (toliau – Prekės).

1.2. Prekės ir Paslaugos turi būti teikiamos visą Sutarties galiojimo laiką. Užsakovas neįsipareigoja nupirkti viso Sutartyje nurodyto Prekių ir Paslaugų kiekio.

1.3. Apie Paslaugų ir Prekių poreikį Užsakovas praneša Tiekėjui telefonu ir/ar elektroniniu paštu.

1.4. Tiekėjas garantuoja, kad Prekių kokybė ir komplektiškumas atitinka kokybės ir komplektiškumo reikalavimus. Prekės turi atitikti visus saugos ir kokybės, bei kitus tokio pobūdžio prekėms keliamus reikalavimus, nustatytus galiojančiuose Lietuvos Respublikos ir Europos Sąjungos teisės aktuose.

1.5. Bendrojo viešųjų pirkimų žodyno (BVPŽ) kodai: pagrindinis – 50413200-5 (gaisrų gesinimo įrenginių priežiūros paslaugos), papildomas – 44482000-2 (priešgaisrinės priemonės).

**II SKYRIUS**

**KAINA IR BENDRA SUTARTIES VERTĖ**

* 1. Vadovaujantis Kainodaros taisyklių nustatymo metodika, patvirtinta Lietuvos Respublikos viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“ (toliau – Metodika), taikomas kainos apskaičiavimo būdas – fiksuotas įkainis su peržiūra (toliau – Įkainis). Peržiūros atvejai numatyti Sutarties 2.7. punkte.
	2. Maksimali sutarties vertė 36 mėnesių laikotarpiui:40 000,00 Eur su PVM.Į Sutarties vertę įskaičiuotos visos Tiekėjo išlaidos ir mokesčiai.
	3. Paslaugų užsakymų teikimas Tiekėjui priklauso nuo Užsakovo poreikio ir valios, todėl Sutartimi Užsakovas neįsipareigoja teikti Tiekėjui užsakymų už visą Sutartyje nurodytą vertę.
	4. Sutarties vykdymo metu Paslaugos teikiamos ir Prekės įsigyjamos pagal Sutarties 1 priede nurodytus įkainius. Paslaugų ir Prekių kaina, kurią Užsakovas turės sumokėti Tiekėjui, priklauso nuo faktinių užsakymų, ir neturi viršyti Sutarties vertės, nurodytos 2.2. punkte. Užsakovas, už atliktas paslaugas apmokės pagal Šalių tarpusavyje suderintą darbų atlikimo aktą.
	5. Prekės turi būti naujos bei atitikti keliamus reikalavimus nurodytam įrenginiui. Tiekėjas suteiktoms Paslaugoms ir/ar Prekėms suteiks garantinį terminą.
	6. Užsakovas nebegali daugiau pirkti, o Tiekėjas parduoti Prekių, suteikti Paslaugų pagal Sutartį, kai pasiekiama maksimali lėšų suma, nurodyta Sutarties 2.2. punkte.
	7. Sutarties kainos peržiūra – sutarties kainos pakeitimas, gali būti atliekamas dėl kainų lygio pokyčio, mokesčių pasikeitimo bei kitų objektyvių aplinkybių, kurios nebuvo žinomos Sutarties pasirašymo metu:
		1. pasikeitus Lietuvos Respublikos pridėtinės vertės mokesčio dydžiui:
			1. Padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Kainos perskaičiavimo formulė pasikeitus PVM tarifui:



 - Perskaičiuota Sutarties kaina (su PVM)

 - Sutarties kaina (su PVM) iki perskaičiavimo

A – suteiktų paslaugų kaina (su PVM) iki perskaičiavimo

 - senas PVM tarifas (procentais)

 - naujas PVM tarifas (procentais)

* + - 1. perskaičiuota Sutarties kaina (įkainis) įforminama papildomu Sutarties šalių rašytiniu susitarimu.
			2. Sutarties 2.7.1 punkto pagrindu perskaičiuota Sutarties kaina (įkainis) įsigalioja nuo pasikeitusio pridėtinės vertės mokesčio įsigaliojimo dienos. Pasikeitęs PVM tarifas turės įtakos tik už Paslaugas, Prekes, kurios nebuvo atliktos Užsakovui ir už kuriuos nebuvo išrašyta Sąskaita;
		1. pasikeitus Sutartyje nurodytų Paslaugų kainų (įkainių) lygiui, Sutarties įkainiai gali būti perskaičiuojami ne dažniau kaip vieną kartą per 12 (dvylikai) mėnesių ir ne anksčiau kaip po 12 (dvylikai) mėnesių nuo Sutarties sudarymo dienos. Praėjus 12 (dvylikai) mėnesių po Sutarties įsigaliojimo, sekančio kalendorinio mėnesio pirmąją dieną paslaugų įkainiai gali būti perskaičiuojami pagal paskutinį Statistikos departamento prie Lietuvos Respublikos Vyriausybės paskelbtą panašių paslaugų kainų indekso pokytį už 12 (dvylika) kalendorinių mėnesių. Įkainiai perskaičiuojami kas 12 (dvylika) kalendorinių mėnesių Sutarties galiojimo metu.
		2. Sutarties kaina gali būti peržiūrima dėl kainų lygio pokyčio vienos iš Šalių rašytiniu prašymu.
		3. Sutartyje numatyti už Paslaugas ir/ar Prekes įkainiai gali būti perskaičiuojami, jeigu panašių Prekių/Paslaugų kainų (įkainio) lygio skirtumas, lyginant einamųjų metų atitinkamo mėnesio kainas su praėjusių metų atitinkamo mėnesio kainomis, yra didesnis arba mažesnis daugiau kaip 15 (penkiolika) procentų.
		4. Nauji įkainiai apskaičiuojama naudojant formulę:

$a\_{1}=a+\left(\frac{k}{100}×a\right)$*,* kurioje*:*

a – įkainis (Eur be PVM))

a1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą apskaičiuotas vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

$k =\frac{Ind\_{naujausias}}{Ind\_{pradžia}}×100-100$, (proc.), kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas.

Indpradžia – laikotarpio pradžios datos (mėnesio) vartojimo prekių ir paslaugų indeksas.

2.7.6. Sutarties šalis, inicijuojanti Sutarties Paslaugų kainos (įkainio) perskaičiavimą dėl Sutarties 3.7.2. punkte nurodytų aplinkybių, turi tinkamai pagrįsti ir įrodyti pateikiant Statistikos departamento prie Lietuvos Respublikos Vyriausybės arba kitos kompetentingos ir įgaliotos įstaigos išduotą dokumentą, patvirtinantį panašių Paslaugų kainų pokyčio dydį per atitinkamą laikotarpį.

* + 1. Sutarties 2.7.2. punkto pagrindu perskaičiuota Sutarties kaina (įkainis) įsigalioja nuo papildomo susitarimo pasirašymo dienos;
	1. Sutarties vykdymo metu pasikeitus aplinkybėms ir Tiekėjui raštu pasiūlius Užsakovui įsigyti Sutartyje nurodytas Paslaugas (lygiavertes Prekes ir/ar paslaugas) už mažesnę nei Sutartyje nurodytą kainą, Šalys turi teisę įforminti šį pasiūlymą Sutarties pakeitimu, sumažinant Sutartyje nurodytų Paslaugų ir/ar paslaugų kainas, nekeisdamos kitų esminių Sutarties sąlygų ir nepažeisdamos Viešųjų pirkimų principų.

**III SKYRIUS**

**ŠALIŲ TEISĖS IR PAREIGOS**

3.1. Tiekėjas įsipareigoja:

* + 1. Suteikti Užsakovui Paslaugas ir/ar prekes ne vėliau kaip per 5 darbo dienas nuo užsakymo gavimo dienos;
		2. Tiekti Prekes ir teikti Paslaugas Užsakovui pagal Sutartį savo rizika bei už Sutarties 1 priede nustatytus įkainius. Kaip įmanoma rūpestingai, bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias ir atsižvelgdamas į kitus Šalių bendrai aptartus tikslus ir vadovaudamasis Užsakovo raštiškais nurodymais;
		3. Priimdamas sprendimus, teikdamas pritarimus arba suderinimus, veikti profesionaliai, sąžiningai, teisingai ir nešališkai. Nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Užsakovui teikti Prekes nustatytais terminais;
		4. Paslaugas atlikti rūpestingai, sąžiningai, protingai, laikantis reikalavimų, kurie yra susiję su tokios rūšies paslaugomis bei jų teikimų;
		5. Užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą. Nenaudoti Užsakovo paslaugų ženklų ir pavadinimo jokioje reklamoje, leidimuose ar kitur be išankstinio raštiško Užsakovo sutikimo;
		6. Aprūpinti savo personalą reikiama įranga, siekdamas efektyviai ir tinkamai atlikti Paslaugas;
		7. Nedelsdamas raštu informuoti Užsakovą apie bet kokias aplinkybes, kurios trukdo ar gali sutrukdyti Tiekėjui vykdyti ir/ar užbaigti Paslaugų teikimą nustatytais terminais;
		8. Užtikrinti, kad Sutarties sudarymo momentu ir visą jos galiojimo laikotarpį Tiekėjo specialistai turėtų reikiamą kvalifikaciją ir patirtį, reikalingas Paslaugų teikimui;
		9. Užtikrinti saugos darbe, priešgaisrinės saugos, aplinkos apsaugos bei kitų teisės aktų nustatytų reikalavimų, taikomų teikiant Paslaugas, laikymąsi;
		10. Gesintuvams ir gaisrinėms rankovėms atlikti reikiamus bandymus, perkantuoti ir išduoti jų tinkamumą naudoti patvirtinančius dokumentus;
		11. Nustačius, kad gesintuvai netinkami tolimesniam naudojimui, surašyti defektinį aktą ir kartu su netinkamu naudojimui gesintuvu pateikti Užsakovui;
		12. Priešgaisrinės įrangos techninį aptarnavimą atlikti Užsakovo padalinio teritorijoje, kurioje yra aptarnaujama įranga;
		13. Prieš atvykstant pas Užsakovą teikti Paslaugų ir/ar tiekti Prekių, nurodyti naudojamos transporto priemonės registracijos dokumento ir valstybinį numerius, kad Užsakovas įsitikintų, jog atvykstama su netaršia[[1]](#footnote-1) transporto priemone;
		14. Tiekėjas privalo imtis visų priemonių, kad nekiltų ar nesitęstų situacija, galinti pakenkti nešališkam ir objektyviam Sutarties vykdymui, kad nebūtų sudaromos sąlygos galimiems interesų konflikto šaltiniams – bendriems ekonominiams ar profesiniams interesams, giminystės ar draugystės ryšiams ar kitoms sąsajoms ir bendriems interesams. Apie bet kokį interesų konfliktą, kilusį vykdant Sutartį, turi būti nedelsiant raštu pranešta Užsakovui.
		15. Tiekėjas atsako už nuostolius, Užsakovo patirtus dėl Tiekėjo klaidų ar veiksmų nesiėmimo pagal Sutartį. Jeigu nustatomi suteiktų Paslaugų defektai ar trūkumai, Tiekėjas turi teisę ir pareigą ištaisyti tokius defektus ir trūkumus.
	1. Tiekėjas turi teisę gauti apmokėjimą už Prekes ir Paslaugas su sąlyga, kad jis tinkamai vykdo savo šioje Sutartyje numatytus įsipareigojimus.
	2. Užsakovas įsipareigoja:
		1. Apmokėti už tinkamai suteiktas Paslaugas ir tiektas Prekes pagal šios Sutarties sąlygas ne dažniau kaip 1 kartą per mėnesį;
		2. Užsakovas įsipareigoja Tiekėjui sudaryti visas sąlygas, suteikti informaciją ar dokumentus, būtinus Paslaugoms teikti. Tokie dokumentai turi būti grąžinti Užsakovui Sutarties vykdymo laikotarpio pabaigoje;
		3. Bendradarbiauti su Tiekėju tam., kad teiktų informaciją, kurios Vykdytojas gali pagrįstai reikalauti tam, kad būtų galima tinkamai vykdyti Sutartį.
	3. Užsakovas turi teisę:
		1. Be atskiro pranešimo atlikti bet kokius patikrinimus, kurie Užsakovui atrodo reikalingi, kilus įtarimui, kad Tiekėjas nesugebės laiku suteikti paslaugų ar Paslaugos teikiamos nekokybiškai, neprofesionaliai;
		2. Raštu pateikto ir motyvuoto prašymo pagrindu reikalauti Tiekėjo darbuotojo pakeitimo, jei mano, kad šis asmuo nėra stropus ar netinkamai vykdo pareigas;
	4. Duoti nurodymus šioje Sutartyje ir galiojančiuose Lietuvos Respublikos teisės aktuose.

**IV SKYRIUS**

**SUTARTIES VYKDYMO UŽTIKRINIMAS**

4.1. Sutarties įvykdymo užtikrinimo būdai – netesybos (delspinigiai ir baudos):

4.1.1.Jeigu Tiekėjas nesilaiko Sutartyje nustatytų Paslaugų teikimo/ Prekių tiekimo terminų, jis Užsakovui moka 30 eurų baudą, už kiekvieną uždelstą dieną. Baudą, be atskiro įspėjimo, Užsakovas turi teisę išskaičiuoti iš Tiekėjui mokėtinų sumų. Jei baudų ir/ar nuostolių suma viršija sumą kurią gali išskaičiuoti Užsakovas, esant šiame punkte nurodytoms aplinkybėms, baudą ir/ar nuostolius Tiekėjas atlygina ne vėliau kaip per 10 dienų nuo reikalavimo iš Užsakovo gavimo.

4.1.2. Jeigu Tiekėjas į Užsakovo padalinį atvyko su taršia transporto priemone, jis Užsakovui moka 50 eurų baudą už kiekvieną tokį atvejį.

4.1.2. Jei Tiekėjas, Sutarties galiojimo metu, atsisako vykdyti, nevykdo, įskaitant laikiną nevykdymą, savo įsipareigojimus(-ų) Sutartyje nustatytomis sąlygomis, ir dėl šios priežasties Užsakovas priverstas įsigyti Paslaugas ir/ar Prekes, kurių atlikimą Tiekėjas nutraukė iš trečiųjų asmenų ir/arba Užsakovas nutraukia šią Sutartį dėl Tiekėjo kaltės, tai Tiekėjas moka Užsakovui 5 % Sutarties maksimalios vertės dydžio baudą ir atlygina Užsakovui patirtus nuostolius ne vėliau kaip per 10 dienų nuo Užsakovo pateikto reikalavimo.

4.1.3. Jei paaiškėja, kad pagal Sutartį teikiamos Paslaugos ir/ar Prekės neatitinka Sutartyje ir/ar pirkimo sąlygose nustatytų kokybės reikalavimų, arba paaiškėja, kad Tiekėjas apie Paslaugų, Prekių kokybės atitiktį Užsakovo nustatytiems reikalavimams pateikė melagingą informaciją, kurią Užsakovas gali įrodyti bet kokiomis teisėtomis priemonėmis, Užsakovas turi teisę nutraukti Sutartį, o Tiekėjas privalo grąžinti Užsakovui sumokėtas už nekokybiškai suteiktas Paslaugas ir/ar patiektas Prekes pinigų sumas ir sumokėti 10 % Sutarties maksimalios vertės dydžio baudą ir atlyginti Užsakovui dėl Sutarties nutraukimo patirtus nuostolius.

4.1.4. Tiekėjas atsako už nuostolius, padarytus Užsakovui dėl Tiekėjo klaidų ar veiksmų nesiėmimo pagal Sutartį. Nustačius suteiktų Paslaugų defektus ar trūkumus, Tiekėjas turi pareigą ištaisyti tokius defektus ir trūkumus per Užsakovo nustatyta protingą terminą.

4.2. Užsakovas, neatsiskaitęs su Tiekėju nustatytais terminais, moka 0,05 proc. delspinigius, skaičiuojamus už kiekvieną praleistą dieną nuo neapmokėtų Paslaugų vertės.

**V SKYRIUS**

**NENUGALIMA JĖGA (FORCE MAJEURE)**

5.1. Nei viena Šalis nebus laikoma sulaužiusi savo įsipareigojimus pagal Sutartį, jei tų įsipareigojimų nevykdymas yra sąlygotas bet kokios nenugalimos jėgos (force majeure) aplinkybių, kurios kyla po abiejų Šalių Sutarties pasirašymo dienos.

5.2. Nenugalimos jėgos (force majeure) aplinkybių taikymas yra apibrėžtas Lietuvos Respublikos Civilinio kodekso 6.212 straipsnyje ir 1996 m. liepos 15 d. Lietuvos Respublikos Vyriausybės nutarimu Nr. 840 patvirtintose „Atleidimo nuo atsakomybės esant nenugalimos jėgos (force majeure) aplinkybėms taisyklėse“.

53. Jei kuri nors sutarties Šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą, informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Tiekėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (*force majeure*) aplinkybės netrukdo, vykdyti.

**VI SKYRIUS**

**APMOKĖJIMO SĄLYGOS**

6.1. Už laiku pristatytas kokybiškas, pirkimo ir šios sutarties sąlygas atitinkančias Prekes ir atliktus Darbus Užsakovas sumoka eurais, bankiniu pavedimu per 30 (trisdešimt) dienų nuo PVM sąskaitos–faktūros gavimo dienos.

6.2. Už Darbus ir Prekes atsiskaitoma eurais. PVM sąskaitoje-faktūroje Tiekėjas įsipareigoja nurodyti vykdomos sutarties numerį ir datą. PVM sąskaitos faktūros ar sąskaitos faktūros turi būti teikiamos naudojantis informacinės sistemos „E. sąskaita“ priemonėmis. Prisijungti prie elektroninės paslaugos „E. sąskaita“ galima interneto adresu [www.esaskaita.eu](http://www.esaskaita.eu). Jeigu Tiekėjas nepateikia šiame punkte nurodytų dokumentų informacinės sistemos „E. sąskaita" priemonėmis, Užsakovas turi teisę neatlikti mokėjimų ir šiuo atveju nebus taikoma Sutartyje nustatyta atsakomybė.

6.3. Jeigu Užsakovas uždelsė apmokėti už Darbus ir Prekes ne dėl Tiekėjo kaltės ir ne dėl priežasčių, atleidžiančių Užsakovą nuo atsakomybės, Tiekėjas turi teisę sutartį nutraukti. Apie Sutarties nutraukimą Tiekėjas turi pranešti Užsakovui prieš 30 (trisdešimt) dienų.

6.5. Jeigu Tiekėjas Sutarties vykdymui pasitelks subtiekėjus, Užsakovui sutikus, tarp Užsakovo, Tiekėjo ir subtiekėjo gali būti pasirašoma trišalė tiesioginio atsiskaitymo su subtiekėjais sutartis, kurioje aprašoma tiesioginio atsiskaitymo su subtiekėju tvarka. Tiekėjas yra tiesiogiai atsakingas už prašymo dėl tiesioginio atsiskaitymo su subtiekėju ir kitų dokumentų, įskaitant trišalio susitarimo tarp Užsakovo, Tiekėjo ir subtiekėjo, projekto tinkamą parengimą bei savalaikį pateikimą Užsakovui. Tarpusavio ginčus Tiekėjas ir subtiekėjas(-ai) sprendžia savarankiškai, Užsakovui nedalyvaujant.

**VII SKYRIUS**

**SUTARTIES NUTRAUKIMAS IR JOS PASEKMĖS**

7.1. Užsakovas turi teisę vienašališkai nutraukti šią Sutartį prieš terminą šiais atvejais:

7.1.1. kai Tiekėjas bankrutuoja, jam paskelbiama bankroto procedūra arba yra likviduojamas (likvidavimo procedūra), sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

7.1.2. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

7.1.3. kai Tiekėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio, korupcinio pažeidimo;

7.1.4. kai Tiekėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dokumentų klastojimo, aplaidžios ar apgaulingos buhalterinės apskaitos vedimo, dalyvavimo nusikalstamoje organizacijoje;

7.1.5. kai Tiekėjas nesilaiko Sutarties numatytų Paslaugų ir/ar Prekių teikimo terminų, nutraukia jų tiekimą, įskaitant laikiną nutraukimą;

7.1.6. kai Tiekėjas nevykdo kitų savo sutartinių įsipareigojimų ar netinkamai juos vykdo ir tai yra esminis Sutarties pažeidimas;

7.1.7. dėl kitokio pobūdžio Tiekėjo veiksmų ar neveiksnumo, trukdančių vykdyti Sutartį.

7.2. Tiekėjas turi teisę vienašališkai nutraukti šią Sutartį prieš terminą šiais atvejais:

7.2.1. kai Užsakovas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas – dėl atitinkamos Sutarties dalies, kurią pažeidžia Užsakovas;

7.2.2. kai Užsakovas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

7.3. Šalys bendru susitarimu turi teisę nutraukti sutartį. Vienašališkai nutraukti Sutartį joje nurodytomis sąlygomis, nukentėjusioji Šalis turi teisę prieš 5 (penkias) dienas raštu pranešusi kitai Šaliai.

7.4. Nutraukiant Sutartį, parengiama ataskaita apie Sutarties nutraukimo dieną esančią Tiekėjo skolą Užsakovui ir Užsakovo skolą Tiekėjui.

7.5. Nutraukus sutartį dėl Tiekėjo kaltės, esant ir Lietuvos Respublikos viešųjų pirkimo įstatymo 91 straipsnyje numatytiems pagrindams, Užsakovas turi teisę informaciją apie Tiekėją kaip apie pirkimo sutartį neįvykdžiusį ar netinkamai ją įvykdžiusį Tiekėją, ne vėliau kaip per 10 dienų paskelbti Centrinėje viešųjų pirkimų informacinėje sistemoje.

**VIII SKYRIUS**

**GINČŲ NAGRINĖJIMO TVARKA**

8.1. Šalys įsipareigoja nedelsiant raštu pranešti kitai šaliai apie bet kokių savo duomenų (pavadinimo, buveinės ir/ar veiklos adreso, sąskaitos rekvizitų ir panašiai) pasikeitimą, taip pat apie bet kokias kitas aplinkybes, turinčias ar galinčias turėti įtakos tinkamam šios Sutarties įvykdymui. Šalių pretenzijos viena kitai turi būti perduodamos registruotu paštu arba elektroniniu paštu.

8.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami derybomis ir abipusiu susitarimu. Kilę ginčai neatleidžia Šalių nuo Sutartyje numatytų įsipareigojimų vykdymo išskurus atvejus kai tai yra numatyta Lietuvos Respublikos teisės aktuose. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos bendrosios kompetencijos teismuose, įstatymų nustatyta tvarka, pagal Užsakovo buveinės registracijos vietą.

**IX SKYRIUS**

**SUTARTIES PAKEITIMAS IR PAPILDYMAS**

9.1. Sutarties sąlygos jos galiojimo laikotarpiu negali būti keičiamos, išskyrus tokias Sutarties sąlygas, kurios yra nurodytos Sutartyje ir kurias pakeitus nebūtų pažeisti Lietuvos Respublikos viešųjų pirkimų įstatymo 17 straipsnyje nustatyti principai ir tikslai ir šio įstatymo 89 str. nurodyti pagrindai.

9.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.

9.3. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo sąlygas ir (arba) Sutarties sudarymo metu, Sutarties šalys gali keisti tik neesmines Sutarties sąlygas.

9.4. Sutarties šalių valia turi būti įforminama papildomu susitarimu, pasirašomu abiejų Sutarties Šalių, pridedant ir visą susijusią susirašinėjimo dokumentaciją, šie dokumentai yra neatskiriama Sutarties dalis.

**X SKYRIUS**

**BAIGIAMOSIOS NUOSTATOS**

* 1. Sutartis įsigalioja 2024 m. kovo 26 d. ir galioja 36 mėnesius.
	2. Kiekviena iš Šalių pareiškia ir garantuoja kitai Šaliai, kad:
		1. Šalis yra tinkamai įsteigta ir teisėtai veikia pagal Lietuvos Respublikos įstatymus;
		2. Šalis įvertino visas galimas rizikas bei atliko visus teisinius veiksmus, būtinus, kad Sutartis būtų tinkamai sudaryta, galiotų, būtų tinkamai vykdoma galiojimo terminu;
		3. turi visus teisės aktais numatytus leidimus, licencijas, darbuotojus, reikalingus Sutartimi prisiimtų įsipareigojimų įvykdymui;
		4. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
		5. Šalys nedelsiant pateiks vienas kitai bet kokią informaciją, kuri turi ar gali turėti įtakos vykdant sutartyje numatytus įsipareigojimus.
		6. ši Sutartis yra Šaliai galiojantis, teisinis ir ją saistantis Įsipareigojimas, kurio vykdymo galima pareikalauti pagal Sutarties sąlygas.
		7. Šalys sutinka laikyti šios Sutarties sąlygų, dokumentacijos ir informacijos, kurią Sutarties Šalys gauna viena iš kitos vykdydamas Sutartį, be išankstinio kitos Šalies rašytinio sutikimo neviešinti ir neatskleisti trečiosioms šalims, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie vieną iš Šalių atskleidimas, jei ta Šalis pažeidžia Sutarties sąlygas.
		8. Imsis visų priemonių, kad nekiltų ar nesitęstų situacija, galinti pakenkti nešališkam ir objektyviam Sutarties vykdymui, kad nebūtų sudaromos sąlygos galimiems interesų konflikto šaltiniams – bendriems ekonominiams ar profesiniams interesams, giminystės ar draugystės ryšiams ar kitoms sąsajoms ir bendriems interesams. Apie bet kokį interesų konfliktą, kilusį vykdant Sutartį, turi būti nedelsiant raštu pranešta kitai Šaliai;
	3. Sutarties vykdymo sąlygose nustatomi aplinkos apsaugos kriterijai - Šalys susitaria ir Tekėjas sutinka, kad šalia kitų Sutartyje nustatytų įsipareigojimų Tiekėjas įsipareigoja bendrauti su Užsakovu elektroninėmis priemonėmis (telefonu, elektroniniu paštu ar kt.), mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Užsakovui turi būti pateikti tik elektroniniu formatu (jeigu Sutartyje ir (ar) jos prieduose nenumatyta kitaip). Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Užsakovas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“. Užsakovas pasilieka teisę Sutarties vykdymo metu patikrinti Tiekėjo atitiktį šiam reikalavimui. Užsakovui pareikalavus, Tiekėjas privalo pateikti minėto punkto įgyvendinimą pagrindžiančius įrodymus.
	4. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
	5. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
	6. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus Šalių tvarkomi Sutarties vykdymo tikslais. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
	7. Sutarties vykdymo metu vienos Šalies kitai Šaliai tiek sąmoningai, tiek atsitiktinai atskleista informacija, kurią atskleidusi Šalis įvardijo kaip konfidencialią arba kuri pagal jos pobūdį turėtų būti laikoma konfidencialia, laikoma konfidencialia informacija ir ją gavusi ar su ja susipažinusi Šalis įsipareigoja jos neatskleisti tretiesiems asmenims ir (arba) nenaudoti jos jokiems kitiems tikslams, išskyrus kiek tai yra reikalinga šios Sutarties vykdymui. Šalys susitaria, kad su Sutartimi susijusi informacija gali būti atskleista Šalių teisiniams ir finansiniams konsultantams, jeigu tai susiję su Sutarties vykdymu ir šie konsultantai įsipareigoja neatskleisti atitinkamos informacijos kitiems asmenims. Kilus abejonių, ar Šalies pateikta informacija turėtų būti laikoma konfidencialia, ją gavusi Šalis laikys tokią informaciją konfidencialia, nebent ją atskleidusi Šalis nurodytų kitaip. Kiekviena iš Šalių gali atskleisti šią informaciją tretiesiems asmenims tik tiek, kiek tai yra būtina šios Sutarties tinkamam vykdymui ir tik iš anksto gavusi kitos Šalies raštišką sutikimą, išskyrus informaciją, kurios reikalauja teismas ar valstybės institucijos, turinčios teisę ją gauti pagal Lietuvos Respublikos įstatymus ar kitus teisės aktus. Šis konfidencialumo įsipareigojimas galioja tiek Sutarties galiojimo metu, tiek ir neterminuotai po Sutarties pasibaigimo
	8. Jeigu pirkimo vykdymo metu nebuvo tikrinama Tiekėjo kvalifikacija dėl teisės verstis atitinkama veikla arba buvo tikrinama ne visa apimtimi, Tiekėjas įsipareigoja Užsakovui, kad Sutartį vykdys tik tokią teisę turintys asmenys.
	9. Už sutarties vykdymą atsakingi:

|  |  |
| --- | --- |
| **Užsakovo darbuotojai** | **Tiekėjo atstovai** |
| **Pagėgių pasienio rinktinė:** Genovaitė Gerbatavičienė, Turto valdymo valdybos Pagėgių skyriaus logistikos specialistė, tel. (8 441) 57 955, mob. tel. 8 643 46666, el. p. genovaite.gerbataviciene@vsat.vrm.lt  | Robertas LukošiūnasVadybininkasMob.: 8 698 16581robertas@ppgarantas.lt |
| **Pakrančių apsaugos pasienio rinktinė**: Audrius Jakas, Turto valdymo valdybos Klaipėdos skyriaus logistikos specialistas, tel. +370 707 46044, mob. tel. +370 643 98108, el. p. audrius.jakas@vsat.vrm.lt  |
| **Varėnos pasienio rinktinė:** Darius Martūnas, Turto valdymo valdybos Varėnos skyriaus patarėjas, tel. 8 310 31689, mob. Tel. 8 687 93591, el. p. darius.martunas@vsat.vrm.lt  |
| **Vilniaus pasienio rinktinė:** Romualdas Iljeitis, Turto valdymo valdybos Vilniaus skyriaus elektros energetikos technikas, tel. 8 5 219 8608, el. p. romualdas.iljeitis@vsat.vrm.lt |
| **Užsieniečių registracijos centras:** Ričardas Kairys, Turto valdymo valdybos Pabradės skyriaus apskaitininkas, tel. 42203, mob. tel. 8 686 63819, el. p. ricardas.kairys@vsat.vrm.lt  |
| **Aviacijos valdyba:** Saulius Naktinis, Antžeminio aptarnavimo skyriaus logistikos specialistas, tel. 8 707 48172, mob. tel. 8 612 62089, el. p. saulius.naktinis@vsat.vrm.lt  |
| **Pasieniečių mokykla:** Olga Torgonskaja, Turto valdymo valdybos Medininkų skyriaus vyriausioji specialistė, el. p. olga.torgonskaja@vsat.vrm.lt., tel. (8 5) 219 8223, mob. tel. 8 687 38710 |

10.9. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau kaip per 3 (tris) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

10.10. Pasirašydamos Sutartį Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus.

10.11. Sutartį šalys sudarė savanoriškai, laisva valia. Sutarties sudarymą Šalių įgalioti atstovai patvirtina pasirašydamos naudojantis saugiais, galiojančiais elektroniniais parašais arba Sutartį 2 (dviem) egzemplioriais, turinčiais vienodą teisinę galią – po vieną kiekvienai Šaliai, pasirašo fiziniais parašais.

**XI SKYRIUS**

**PRIEDAI**

11.1. Techninė specifikacija.

11.2. Tiekėjo pasiūlymas.

**XII SKYRIUS**

**ŠALIŲ JURIDINIAI ADRESAI IR BANKO REKVIZITAI**

|  |  |
| --- | --- |
| **UŽSAKOVAS**Valstybės sienos apsaugos tarnyba prie Lietuvos Respublikos vidaus reikalų ministerijos Įmonės kodas 188608252 PVM mokėtojo kodas LT 886082515 Savanorių pr. 2, LT-03116 Vilnius Tel. (8 5) 271 9305 El. p. dvks@vsat.vrm.lt Atsisk. sąsk. Nr. LT61 4040 0636 1000 1096Lietuvos Respublikos finansų ministerijaFinansų įstaigos kodas 40400VSAT vado pavaduotojasSaulius Nekraševičius | **TIEKĖJAS**VšĮ „Priešgaisrinių paslaugų garantas“Įmonės kodas 135290870 PVM mokėtojo kodas LT352908716 Veiverių g. 132, LT-46337 KaunasTel. (8 610) 676 91 El. p. ppgarantas@gmail.com Atsisk. sąsk. Nr. LT25 7044 0600 0787 7309AB „SEB“ bankasBanko kodas 70440DirektoriusJonas Lukošius |

1. M1, M2 arba N1 kategorijos transporto priemonė, kurios išmetamo CO2 kiekis neviršija 50 g/km, o realiomis važiavimo sąlygomis išmetamų teršalų kiekis neviršija 80 procentų ribinės vertės, nustatytos 2007 m. birželio 20 d. Europos Parlamento ir Tarybos reglamente (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (Euro 5 ir Euro 6) ir dėl transporto priemonių remonto ir priežiūros informacijos prieigos. [↑](#footnote-ref-1)